_:n35795eebfa93409692597de387886248xb0
<http://schema.org/articleBody>
"Над 40% от работещите бедни българи нямат пари, за да отопляват домовете си. Това ни нарежда на второ място в Европейския съюз по енергийна бедност, сочи анализ на Евростат.Поради ниските си заплати почти три милиона души в Европейския съюз не могат да си позволят да отопляват домовете си, въпреки че работят, сочи още анализът.Той е направен по време на покачване на цените за енергия в Европа.В началото на есента и в навечерието на зимата 15 на сто от бедните хора в Европа, които са заети, няма да могат да включат отоплението.Този процент е равен на 2 713 578 души в цяла Европа, предупреждават от Европейската конфедерация на профсъюзите (EКП).Според Конфедерацията на профсъюзите ситуацията се е влошила в десетина държави членки на ЕС през последното десетилетие, а се прогнозира, че повишаването на цените на електроенергията в Европа ще доведе до още по-голяма енергийна бедност.Най-лошо е в Кипър – 45,6%, след това България – 42,8 на сто, Литва – 34,5%. Най-големият ръст на бедните работници, 16,5%, които не могат да си позволят отопление от 2009 г. насам, е регистриран в Хърватия."
<https://www.plovdiv24.bg/novini/Bylgaria/Nad-40-ot-raboteshtite-bulgari-nyamat-pari-za-otoplenie-1129040>